EkBass/fiwiki-20250220-pages-articles huggingface dataset:
Kentin osavaltionyliopiston verilöyly

Kentin osavaltionyliopistolla tapahtui 4. toukokuuta 1970 verilöyly, jossa kuoli 4 ja haavoittui 9 opiskelijaa. == Tausta == Vastustus Vietnamin sotaa kohtaan johti useisiin mielenosoituksiin. Yksi tunnetuimmista protesteista tapahtui toukokuussa 1970 Ohiossa Kentin osavaltionyliopistolla, missä poliiseja heiteltiin kivillä ja pulloilla. Kentin pormestari Leroy Satrom julisti hätätilan 2. toukokuuta ja pyysi kuvernööri Jim Rhodesia lähettämään kansalliskaartin joukkoja pitämään järjestystä yllä. == 4. toukokuuta == Kampusalueella järjestettiin mielenosoitus, jonka yliopisto yritti kieltää siinä onnistumatta. Sotilaat käyttivät kyynelkaasua, joka ei toiminut tuulen vuoksi odotetulla tavalla. Sotilaat avasivat tulen mielenosoittajia kohti, jolloin neljä kuoli ja yhdeksän haavoittui. Kuolleista kahdella ei ollut mitään tekemistä mielenosoituksen kanssa. Tämän seurauksena protestit alkoivat levitä ja monet yliopistot joutuivat peruuttamaan luennot ja sulkemaan ovensa. == Merkitys == Tunnettu esimerkki Kentin tapahtumien vaikutuksesta amerikkalaiseen kulttuuriin on Neil Youngin sanoittama kappale Ohio. Tapahtumapaikka on lisätty National Register of Historic Places -kohteeksi 23. helmikuuta 2010. == Lähteet == Luokka:1970 Luokka:National Register of Historic Places -kohteet Ohiossa Luokka:Vietnamin sodan vastustus Luokka:Mielenosoitukset ja levottomuudet Yhdysvalloissa Luokka:Koulusurmat Yhdysvalloissa
Walter Dear

Walter Dear (1926 – kadonnut 1945) on ainoa ravihevonen, joka on voittanut sekä Amerikan suurimman ravikilpailun Hambletonian Stakesin että Euroopan suurimman ravikilpailun Prix d'Ameriquen. Ori aloitti kilpailu-uransa kaksivuotiaana voittamalla neljä suurkilpailua ja juoksemalla ikäluokkansa kauden kärkiajan 17,7 Walter Coxin ajamana. Kolmevuotiaana Walter Dear voitti ikäluokan suurimmat kilpailut Hambletonianin ja Kentucky Futurityn sekä juoksi rahaa 57 509 dollaria, joka teki siitä vuoden eniten ansainneen ravihevosen. Loppuvuodesta 1929 William Cane myi oriin Saksaan 25 000 dollarilla. Euroopassa Walter Dear voitti maanosan suurimmat kilpailut Ameriquen ja Matador Rennenin sekä Graf Kalman Hunyady Memorialin ja Copenhagen Cupin. Hevosen omistaja Bruno Cassirer pakeni natseja Lontooseen vuonna 1938 ja ori siirtyi entisen valmentajansa Charlie Millsin omistukseen. Toisen maailmansodan loppumelskeessä Walter Dear katosi keväällä 1945. ==Suurkilpailuvoittoja== * Hambletonian Stakes (Yhdysvallat) 1929 * Kentucky Futurity (Yhdysvallat) 1929 * Review Stakes (Yhdysvallat) 1929 * Matador Rennen (Saksa) 1931, 1932, 1933 * Graf Kalman Hunyady Memorial (Itävalta) 1931 * Copenhagen Cup (Tanska) 1931, 1932 * Preis von Deutschland (Saksa) 1931, 1933 * Prix d'Amerique (Ranska) 1934 ==Lähteet== * ==Aiheesta muualla== * Walter Dear Sukupostin tietokannassa Luokka:Ravihevoset
Junovuori

Junovuori oli Tampereen keskustassa Näsilinnankadun ja Kauppakadun kulmatontilla vielä 1800-luvun lopussa sijainnut jyrkkä kallio, joka oli noin 10 metriä korkea. Alun perin se tunnettiin Valkeakallion tai Valkiakallion nimellä. Kalliolla oli ehkä poltettu merkkitulia tai helavalkeita. Kalliolle tehtiin 1800-luvun alkupuolella portaat, ja siitä muodostui kaupunkilaisten eräänlainen ajanviettopaikka. Porvaristo alkoi kutsua kalliota Junovuoreksi. Nimi saatiin roomalaisesta mytologiasta, jossa Juno oli ylijumala Juppiterin puoliso. Kallio tasoitettiin 1900-luvun alussa, kun tontille rakennettiin arkkitehtiryhmä Gesellius–Lindgren–Saarisen suunnittelema Säästöpankintalo (Kauppakatu 14). Junovuoren kohdalle tuli pankin piharakennus. 1990-luvulla pihan alle tehtiin autohalli. == Lähteet == Luokka:Suomen kalliot Luokka:Tampereen historia Luokka:Tampereen luonto Luokka:Tammerkoski
Tupsutuhatjalkainen

Tupsutuhatjalkainen (Polyxenus lagurus) on kaksoisjalkaisten luokkaan kuuluva tuhatjalkainen. Se on Suomen yleisimpiä kaksoisjalkaisia. Tupsutuhatjalkainen sukulaisineen poikkeaa rakenteeltaan huomattavasti muista kaksoisjalkaisista, ja ne luokitellaankin omaan Penicillata-alaluokkaansa. Niillä on yhteisiä piirteitä juoksujalkaisten ja joidenkin alkeellisten hyönteisten kanssa. Tupsutuhatjalkainen esimerkiksi liikkuu juoksujalkaisten tavoin ja muistuttaa niitä kutikulan rakenteen ja spermansiirron perusteella. Carl von Linné piti tupsutuhatjalkaista juoksujalkaisena, kun hän kuvasi sen ja 11 muuta lajia Scolopendra-sukuun kuuluviksi vuonna 1758. Tupsutuhatjalkaisen tunnistaa kaksoisjalkaiseksi sukupuoliaukon sijainnista ja siitä, että sen ruumiin viidessä viimeisessä jaokkeessa on kaksi paria raajoja. == Ulkonäkö ja koko == Tupsutuhatjalkainen on 2–3 millimetrin pituinen. Kuten sen nimestä voi päätellä, sen ruumis on karvatupsujen peittämä. Kuten muillakin Polyxenus- lajeilla, tupsutuhatjalkaisella on vain 13 paria jalkoja, joka on vähemmän kuin tuhatjalkaisilla yleensä. Ruumis on lyhyt ja koostuu 11 jaokkeesta. == Levinneisyys ja elinympäristö == Tupsutuhatjalkaista esiintyy hyvin erilaisissa elinympäristöissä. Se suosii asuinpaikkanaan mäntyä, jonka kaarnan raoissa se oleskelee. Lisäksi sitä elää esimerkiksi karikkeessa, kasvien juuristoissa ja seinillä. == Elintavat == Tupsutuhatjalkainen on aktiivinen pääasiassa öisin. Se on Suomessa yleensä partenogeneettinen, ja koiraat ovat erittäin harvinaisia. Naaras munii hedelmöitymättömiä munia. == Lähteet == == Aiheesta muualla == * Voima: Tappava tupsu Luokka:Kaksoisjalkaiset
Dassault Mirage 2000

Dassault Mirage 2000 on ranskalainen, Dassault Aviationin valmistama suihkumoottorikäyttöinen monitoimihävittäjä. Edeltäjiensä tapaan pyrstön, deltasiipinen konetyyppi on Mirage-hävittäjäkoneperheen viimeinen malli. Sen pääkäyttötarkoitus on toimia muun muassa ilmaherruushävittäjänä ja pommittajana.Sharpe: s. 85–87 Malli korvasi edeltäjänsä Mirage IV:n. Muita konetyypin käyttäjämaita Ranskan ohella ovat Abu Dhabi, Brasilia, Egypti, Intia, Kreikka, Peru, Qatar ja Taiwan. Mirage 2000-tyypin ensilento tapahtui vuonna 1978 ja B-lentokoulutusversion lokakuussa 1980. B-version laivuekäyttö alkoi Dijonissa 2. heinäkuuta 1984. Intian ilmavoimat vastaanotti omat H-tyypin koneensa syyskuussa 1984. Mirage 2000:sta on olemassa useita eri variantteja. Kaksipaikkaiset N- ja siitä kehitetty D- tyyppi kykenevät taktisiin pommituksiin, N myös ydinasein. Kone voidaan varustaa toimintamatkaa kasvattavilla lisäpolttoainesäiliöillä, lisäksi kone voidaan ilmatankata. Mirage 2000-5 oli 1990-luvulla ehdolla Suomen ilmavoimien hävittäjäksi. Vuonna 2017 julkisiksi tulleiden Puolustusministeriön asiakirjojen mukaan Mirage täytti Ilmavoimien vaatimukset, mutta sen huoltoa pidettiin vaikeana ja ylläpitokustannuksia pienen käyttäjämäärän vuoksi korkeina. Mirage 2000-5 koneita on toimitettu Ukrainaan. Ranska on korvaamassa 2000-5 ja 2000D-hävittäjiä Dassault Rafalella. == Tekniset tiedot == == Lähteet == *Sharpe, Michael: Attack and interceptor jets - 300 of the world's greatest military jet aircraft, Grange Books, Lontoo Englanti, 2002 (s. 85-87) ISBN 1-84013-335-X ===Viitteet=== == Aiheesta muualla == *http://www.militaryfactory.com/aircraft/detail.asp?aircraft_id=232 *http://www.netti.fi/~halle/planes/fra/mirage2k.htm Mirage 2000 Luokka:Ranskalaiset hävittäjälentokoneet Luokka:1970-luvun hävittäjälentokoneet
Rok Justin

Rok Justin (s. 6. huhtikuuta 1993) on slovenialainen mäkihyppääjä. Hän edustaa seuratasolla SSD Stol Zirovnicaa. Justin kilpaili maailmancupissa ensimmäisen kerran Lillehammerissa joulukuussa 2013. Ensimmäiset maailmancuppisteensä hän sai kaksi viikkoa myöhemmin oltuaan kuudestoista Engelbergin kilpailuissa. Se on toistaiseksi hänen paras maailmancupsijansa. Continental Cupissa hän on voittanut kaksi osakilpailua (tilanne 21.12.2013). Nuorten MM-kilpailuissa hän on ollut parhaimmillaan neljäs joukkuekilpailussa ja yhdestoista henkilökohtaisessa kilpailussa Erzurumissa 2012. == Lähteet == Luokka:Slovenialaiset mäkihyppääjät Luokka:Vuonna 1993 syntyneet Luokka:Elävät henkilöt
Héctor Herrera (jalkapalloilija)

Héctor Miguel Herrera López (s. 19. huhtikuuta 1990 Tijuana, Meksiko) on meksikolainen jalkapalloilija. Hän edustaa Yhdysvalloissa MLS-seura Houston Dynamoa ja on pelipaikaltaan keskikenttäpelaaja. == Seurajoukkueura == Herrera on meksikolaisseura Pachucan junioriakatemian kasvatti. Hän teki ensiesiintymisensä maan pääsarjassa 23. heinäkuuta 2011 ottelussa Santos Lagunaa vastaan. 28\. kesäkuuta 2013 Herrera siirtyi portugalilaisjätti Portoon 8 miljoonan euron siirtokorvauksella.Herrera firmó con el Porto por 8 mde Medio Tiempo. Viitattu 21.12.2013. Hän pelasi kuusi kautta Portossa ja sen jälkeen kolme kautta Espanjassa Atlético Madridissa. == Maajoukkueura == Herrera on ennen vuoden 2022 MM-kilpailuja pelannut Meksikon maajoukkueessa 102 maaottelua ja tehnyt niissä kymmenen maalia. Hän pelasi MM-kilpailuissa 2014 joukkueensa kaikki neljä ottelua avauskokoonpanossa ja MM-kilpailuissa 2018 kaikissa neljässä ottelussa täydet minuutit. == Lähteet == Luokka:Meksikolaiset jalkapalloilijat Luokka:Meksikolaiset olympiavoittajat Luokka:Vuonna 1990 syntyneet Luokka:Elävät henkilöt
Jason Richardson

Jason Richardson on seuraavien henkilöiden nimi: * Jason Richardson (s. 1981), yhdysvaltalainen koripalloilija * Jason Richardson (s. 1986), yhdysvaltalainen pika-aitajuoksija *Jason Richardson (s. 1991), yhdysvaltalainen kitaristi
Ohio State Route 357

State Route 357 (SR 357) on 3,8 kilometriä pitkä kaksikaistainen pohjois-etelä -suuntainen state highway Yhdysvaltain Ohioon osavaltion pohjoisosissa. Se kulkee ainoastaan Eriejärven South Bass -saarella, mutta jatkui ennen etelään mantereelle Catawbasaaren lauttayhteyden kautta, mistä syystä se on luokiteltu nykyisen suuntansa vastaisesti. Sen eteläpää sijaitsee West Shore Boulevard -kadulla noin 1,2 kilometriä Put-in-Bayn kylästä länteen ja sen pohjoispää on Eriejärven vastainen umpikuja noin 3,2 kilometriä Put-in-Baysta itään. SR 357 on toinen kahdesta state interwaysta Eriejärven Ohiolle kuuluvilla saarilla: toinen on Kelleyssaaren SR 575\. == Reitti == thumb|Put-in-Bayn kylän keskustaa Perry's Victory and International Peace Memorialin näköalatasanteelta kuvattuna. SR 357 kulkee rannanmyötäisesti kuvan oikeassa laidassa. SR 357 kulkee kokonaisuudessaan Eriejärvessä sijaitsevalla South Bass -saarella Put-in-Bay Townshipin alueella Ottawan piirikunnassa. SR 357 ei kuulu Yhdysvaltain National Highway System -järjestelmään (NHS). NHS-tiet on luokiteltu liittovaltion taloudelle, liikenteelle ja puolustukselle erityisen tärkeiksi. SR 357 lähtee alkupisteestään West Shore Boulevardilta Peach Point -niemen kärjestä lounaaseen ja kaartuu sitten etelään ja kaakkoon. Se ohittaa Oak Point State Park -puiston ja kulkee saaren rantaa seuraillen itään. Se risteää Put-in-Bayn lentoasemalle ja Put-in-Bayn ja Catabwan välisen lauttareitille vievän County Route 163:n Poistuttuaan Put-in-Baysta SR 357 jatkaa itään ja ohittaa Perry's Victory and International Peace Memorial -muistomerkin, minkä jälkeen se kääntyy koilliseen. SR 357 päättyy umpikujaan lähelle Eriejärven rantaa. == Historia == SR 357 muodostettiin vuonna 1934. Sen nykyinen reitti South Bassilla vastaa alkuperäistä reititystä. Vuonna 1946 SR 53 -tietä jatkettiin Port Clintonista itään nykyiseen päätepisteeseensä Catawbasaarelle ja samalla SR 357 sai eteläisen jatkeen mantereelle Put-in- Bayn ja Catabwan lauttareitin ja sen kautta SR 53:a pitkin uuteen eteläpäähänsä Port Clintonin länsipuolelle päättyen SR 2:een. Vuonna 1969 SR 357:n vuoden 1946 jatkeen kaikki osat purettiin ja Put-in-Bayn ja Catawban lauttareitistä tuli SR 357:n eteläpään ja SR 53:n pohjoispään yhdistäjä. SR 357:n mantereelle jäänyt osa nimettiin SR 53:n osaksi. Viimeisintään vuonna 1973 lauttareitin satama South Bassilla siirrettiin saaren etelärannalle, mikä katkaisi sen suoran yhteyden SR 357:ään. == Lähteet == SR 357
Hällströmin palatsi

Hällströmin palatsi oli Tampereella Kyttälän kaupunginosassa Hämeenkatu 10:ssä sijainnut kolmikerroksinen asuin- ja liiketalo, joka oli arkkitehti Arthur af Hällströmin suunnittelema. Rakennus valmistui vuonna 1897. Rakennustaiteellisesti se edusti eurooppalaista uusrenessanssia. Af Hällström suunnitteli palatsin omaksi liiketalokseen, ja siellä sijaitsi hänen rakennustoimistonsa. Talossa toimivat myös muun muassa Tampereen Sanomain toimitus ja lehtipaino sekä Tampereen kunnallisklubi. Rakennus vaurioitui pahoin Tampereen taistelun aikana huhtikuussa 1918. Julkisivut jäivät pystyyn, mutta korjauskelvottomina ne jouduttiin purkamaan.Wacklin & Hirvikallio 2010, s. 134–135. Nykyään tontilla on vuonna 1937 valmistunut funkkistyylinen Voiman talo. == Lähteet == Luokka:Tampereen entiset rakennukset ja rakennelmat Luokka:Kyttälä
Larisa Yurkiw

Larisa Yurkiw (s. 30. maaliskuuta 1988 Owen Sound) on kanadalainen alppihiihtäjä, joka edustaa Georgian Peaks Ski Club -seuraa. Nuorten MM- kilpailuissa Formigalissa vuonna 2008 Yurkiw saavutti alppiyhdistetyssä hopeaa. Aikuisten arvokisoissa hän kilpaili ensimmäisen kerran Val d’Isèrem MM-kilpailuissa 2009, jossa hän keskeytti supersuurpujottelussa. Schladmingin MM-kilpailuissa 2013 hän sijoittui supersuurpujottelussa 23:nneksi ja syöksylaskussa 28:nneksi. Sotšin olympialaisissa 2014 hän oli syöksylaskussa 20:s. Vailin / Beaver Creekin MM-kilpailuissa 2015 hän sijoittui syöksylaskussa 14:nneksi ja supersuurpujottelussa 28:nneksi. Yurkiw'n ensimmäinen kilpailu alppihiihdon maailmancupissa oli Altenmarkt-Zauchenseen syöksylaskussa tammikuussa 2007. Ensimmäiset maailmancupin pisteensä hän saavutti Lake Louisen syöksylaskussa joulukuussa 2008 oltuaan 29:s. Kymmenen parhaan joukkoon hän sijoittui ensimmäisen kerran Tarvision syöksylaskussa helmikuussa 2009 oltuaan yhdeksäs. Ensimmäisen palkintosijansa hän saavutti Cortina d’Ampezzon syöksylaskussa tammikuussa 2015 oltuaan toinen. Joulukuussa 2015 hän oli toinen Val d’Isèren syöksylaskussa sekä tammikuussa 2016 toinen Altenmarkt-Zauchenseen ja Cortina d’Ampezzon syöksylaskuissa. Hän sijoittui kaudella 2015–2016 kolmanneksi syöksylaskucupissa. == Lähteet == == Aiheesta muualla == *Larisa Yurkiw'n kotisivut Luokka:Kanadalaiset alppihiihtäjät Luokka:Vuonna 1988 syntyneet Luokka:Elävät henkilöt
Pulla-Helinin talo

Pulla-Helinin talo sijaitsi Tampereella Hämeenkatu 21:ssä. Nelikerroksinen jugend- ja uusrenessanssityylejä edustanut asuin- ja liiketalo sai nimensä talossa toimineen leipuri Oskari Helinin konditorialiikkeen mukaan. Pulla- Helinin talo purettiin 1972 ja sen tilalle valmistui 1974 Sokoksen tavaratalo. == Lähteet == * Hämppi sai komean huomionosoituksen, Tamperelainen 29.9.2010 * Kuvakokoelmat.fi : Commerce ja muita jugendtaloja Hämeenkadulla Luokka:Tampereen entiset rakennukset ja rakennelmat Luokka:Nalkala
Matkijanaukuja

Matkijanaukuja (Scenopoeetes dentirostris) on lavastajien heimoon kuuluva varpuslintu. ==Levinneisyys== Matkijanaukujaa tavataan Australiassa Queenslandin koillisosissa. Lajin on kuvattu olevan yleinen ainakin osissa sen levinneisyysaluetta, ja sen kannankehitys on vakaa. Vaikka matkijanaukujan levinneisyysalue on pieni, ei sen uskota olevan vaarassa, ja laji on luokiteltu silmälläpidettäväksi. ==Lähteet== Luokka:Lavastajat (linnut)
Thomas Diethart

Thomas Diethart (s. 25. helmikuuta 1992) on itävaltalainen mäkihyppääjä, joka saavutti joukkuekilpailussa olympiahopeaa vuonna 2014. Hän edusti UVB Hinzenbach -seuraa. Mäkihypyn maailmancupissa Diethart kilpaili ensimmäisen kerran Innsbruckissa tammikuussa 2011 sijoittuen 28:nneksi. Kymmenen parhaan joukkoon hän sijoittui ensimmäisen kerran joulukuussa 2013 oltuaan Engelbergissä neljäs. Ensimmäisen palkintosijansa hän saavutti viikkoa myöhemmin Oberstdorfissa oltuaan kolmas. Ensimmäisen voittonsa hän saavutti Garmisch-Partenkirchenin uudenvuodenpäivän kilpailussa 2014. Hän voitti myös Bischofshofenin kilpailun ja samalla myös mäkiviikon kokonaiskilpailun. Ensimmäisissä aikuisten arvokilpailuissaan, Sotšin olympialaisissa, hän sijoittui normaalimäessä neljänneksi ja saavutti Itävallan joukkueessa hopeaa. Saman vuoden lentomäen MM-kilpailuissa Harrachovissa hän oli yhdeksäs. Maailmancup-kauden 2013–2014 kokonaispisteissä hän oli kahdeksas. Kaudella 2014–2015 hänen paras maailmancupin osakilpailusijoituksensa oli Kuopion 14. sija. Seuraavina kausina hän ei kilpaillut maailmancupissa. Marraskuussa 2017 hän kaatui Ramsaun mäessä ja sai vakavan aivotärähdyksen. Continental Cupissa hän on saavuttanut yhden voiton helmikuussa 2011. Diethart lopetti uransa mäkihyppääjänä keväällä 2018. Thomas Diethart teki paluun kilpailuihin syksyllä 2021. == Lähteet == Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Vuonna 1992 syntyneet Luokka:Elävät henkilöt
Aye (kappale)

Aye on New World Soundin kappale, jonka julkaisi Warner Music Group yhtyeen kolmantena singlenä 5. heinäkuuta 2013. Kappale tehtiin haastamaan ruotsalaisartisti Aviciin kappale Levels. Kappale ei päässyt lainkaan listoille. ==Kappalelista== Digitaalinen lataus * 1. Aye - 5:24 ==Lähteet== Luokka:Vuoden 2013 kappaleet Luokka:New World Soundin kappaleet
Kultahuntulavastaja

Kultahuntulavastaja (Archboldia papuensis) on lavastajien heimoon kuuluva varpuslintu. ==Levinneisyys== Kultahuntulavastajaa tavataan Indonesiassa ja Papua-Uudessa-Guineassa. Lajin populaation uskotaan olevan pieni, ja se saattaa olla pienenemässä elinympäristöjen tuhoutumisen vuoksi. Kultahuntulavastaja on luokiteltu elinvoimaiseksi. ==Lähteet== Luokka:Lavastajat (linnut)
Carl Jacob Arrhenius

Carl Jacob Arrhenius (28. kesäkuuta 1823 Pori – 6. tammikuuta 1901 Turku) oli suomalainen opettaja, jolle myönnettiin professorin arvonimi. Arrheniuksen vanhemmat olivat piirilääkäri Johan Elof Arrhenius ja Anna Cristina Unonius. Hän valmistui filosofian kandidaatiksi 1849, toimi matematiikan vt. lehtorina Turun lukiossa 1849–1857 ja tuli luonnontieteiden lehtoriksi Hämeenlinnan siviililukioon 1857. Vastaavassa virassa Arrhenius toimi Turun lukiossa, myöhemmin lyseossa, 1862–1900. Koulun rehtori hän oli 1872–1876 ja 1886–1891. Arrheniusta pidettiin yhtenä Suomen parhaista jäkälien tutkijoista, joka myös keräsi mineraaleja. Hänen mineraalikokoelmansa Paraisilta Ersbyn-Piukkalan- Simonbyn kalkkikiviesiintymistä on talletettu Åbo Akademin geologisiin kokoelmiin. Arrhenius oli taitava opettaja, joka toimi Kirkollis- ja kouluviraston leski- ja orpokassan kamreerina 1853–1867 sekä 1900. Professorin arvo Arrheniukselle myönnettiin 1895. Arrheniuksen puoliso vuodesta 1854 oli Elise Sucksdorff (k. 1923). Viitattu 26.10.2019. Heidän poikansa oli kasvitieteilijä Axel Arrhenius.Ylioppilasmatrikkeli 1853–1899 : Axel Arrhenius == Lähteet == Luokka:Suomalaiset opettajat Luokka: Suomalaiset tieteilijät Luokka:Suomen oppilaitosten rehtorit Luokka:Suomalaiset professorin arvonimen saaneet Luokka:Vuonna 1823 syntyneet Luokka:Vuonna 1901 kuolleet
Kultalavastaja

Kultalavastaja (Prionodura newtoniana) on lavastajien heimoon kuuluva varpuslintu. ==Levinneisyys== Kultalavastajaa tavataan Australiassa Queenslandin koillisosissa. Lajin on raportoitu olevan paikallisesti melko yleinen ja sen kannankehitys on laskeva. Vaikka kultalavastajan levinneisyysalue on pieni, ei sen uskota olevan vaarassa, ja laji on luokiteltu silmälläpidettäväksi. ==Lähteet== Luokka:Lavastajat (linnut)
Oblivion (yhtye)

Oblivion on yhdysvaltalainen teknisen death metalin yhtye, joka perustettiin vuonna 2007 Bay Areassa, Kaliforniassa. Yhtyeen jäsenillä on moninainen tausta: Yhtyeen perustaja basisti Ben Orum oli All Shall Perishin perustajajäsen sekä päätoiminen lauluntekijä. Laulaja Nick Vasallo on väitellyt tohtoriksi aiheenaan musiikki, kitaristi Victor Dods väittelee matematiikan tohtoriksi ja rumpali Luis Martinez on ollut funkrumpali Ndugu Chanclerin opissa. Yhtyeen esikoisalbumi Called to Rise julkaistiin omakustanteena 1. tammikuuta 2013. Se sai erinomaisen vastaanoton. Julkaisun jälkeen Oblivion solmi levytyssopimuksen Unique Leader Recordsin kanssa heinäkuussa, joka uudelleenjulkaisi albumin lokakuussa 2013. == Jäsenet == * Ted O'Neill – kitara (2007–) * Nick Vasallo – laulu, bassokitara (2007–) * Beniko Orum – bassokitara (2012–) * Luis Martinez – rummut (2012–) * Victor Dods – kitara (2012–) === Entiset jäsenet === * Joe Ellis – kitara (2007–2012) == Diskografia == * * ==Lähteet== == Aiheesta muualla == * * Oblivion Facebookissa Luokka:Yhdysvaltalaiset tekniset death metal -yhtyeet
Johnny Lever

John Prakasa Rao Janumala (; s. 14. elokuuta 1957 Prakasam, Andhra Pradesh, Intia), tunnetaan nimellä Johnny Lever, on intialainen näyttelijä. Hän on yksi suosituimmista koomikoista hindinkielisessä elokuvateollisuudessa. Lever aloitti uransa vuonna 1984 ja on esiintynyt yli 300 elokuvassa. Hän on ollut monesti ehdolla parhaan koomisen roolin Filmfare Awards -palkinnon saajaksi ja voittanut kahdesti. == Valikoitu filmografia == * ChaalBaaz (1989) * Chamatkar (1992) * Baazigar (1993) * Anjaam (1994) * Karan Arjun (1995) * Raja Hindustani (1996) * Judaai (1997) * Koyla (1997) * Kuch Kuch Hota Hai (1998) * Kaho Naa… Pyaar Hai (2000) * Fiza (2000) * Lajja (2001) * Asoka (2001) * K3G – Ilon päiviä, surun päiviä (Kabhi Khushi Kabhie Gham…, 2001) * Humraaz (2002) * Chalte Chalte (2003) * Koi… Mil Gaya (2003) * Race (2008) * Housefull 2 (2012) * Dilwale (2015) == Palkinnot == * Filmfare Awards ** 1998: Paras koomikko – Deewana Mastana ** 1999: Paras koomikko – Dulhe Raja * Screen Awards ** 1997: Paras koomikko – Raja Hindustani * Zee Cine Awards ** 2002: Paras koomikko – Love Ke Liye Kuch Bhi Karega == Lähteet == == Aiheesta muualla == * * Luokka:Intialaiset näyttelijät Luokka:Koomikot Luokka:Vuonna 1957 syntyneet Luokka:Elävät henkilöt
Tuulensuun talo

Tuulensuun talo on Tampereella Hämeenkadun, Hämeenpuiston ja Kauppakadun kulmauksissa Tammerkosken kaupunginosassa sijaitseva kuusikerroksinen asuin- ja liiketalo, joka valmistui vuonna 1929. 1920-luvun klassisismia edustavan talon suunnitteli arkkitehti Bertel Strömmer. Talon alimmassa kerroksessa oli liiketiloja, viidessä ylimmässä kerroksessa asuntoja sekä sisäpihan ns. lisäsiivessä elokuvateatteri, mihin sisäänkäynti oli Hämeenkadun puolelta. Tuulensuun talossa sijaitsi Kino-Palatsi-elokuvateatteri (nimi vuoteen 1939 Tuulensuu), jonka lähes 700 katsojapaikan sali oli aikoinaan Pohjoismaiden suurin. Sali oli koristeltu kuvanveistäjä Väinö Rikhard Rautalinin tekemillä reliefeillä. Kino-Palatsin sali toimi myös erilaisten konserttien ja muiden juhlatilaisuuksien, kuten Tampereen lyhytelokuvajuhlien pitopaikkana. Elokuvateatteritoiminnan päätyttyä vuonna 1991 sali oli pitkään käyttämättömänä ja siitä kaavailtiin ravintolaa. Sittemmin siinä toimi vuosina 1995–2006 Palatsiseurakunta ja vuosina 2008–2014 Musiikkiteatteri Palatsi. Vuosina 2015–2016 tiloissa toimi Heikki Vihisen luotsaama Teatteri State ja 2019–2020 Jari Salmen Sketsiteatteri Palatsi. Nykyisin tilaa vuokrataan erilaisia tapahtumia varten. Rakennus on suojeltu asemakaavalla vuonna 1991. == Lähteet == * Niämelän lista: Tampereen seitsemänneksi hienoin talo on Hämeenkadun ylpeys, Tamperelainen 16.4.2011 * Palatsiseurakunnan sivut: Palatsi pähkinänkuoressa 1995-2005 ===Viitteet=== == Aiheesta muualla == * Uutta Tamperetta, Suomen Kuvalehti 8.2.1930, nro 6, s. 23, Kansalliskirjaston digitaaliset aineistot Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Bertel Strömmerin suunnittelemat rakennukset Luokka:Tammerkoski
Dassault Mirage F1

pienoiskuva|Kuvan Mirage F1JA-muunnos kuuluu Ecuadorin ilmavoimille. Kuva vuodelta 1986. Dassault Mirage F1 on ranskalaisen Dassault Aviationin suunnittelema ja valmistama suihkumoottorilla varustettu hävittäjälentokone. Kone on Mirage-hävittäjäkoneperheen muunnos, joka ei päätynyt laivastokäyttöön. F1 on tarkoitettu Étendardin ja Super Étendardin seuraajaksi rynnäkkökoneena, mutta se kykenee myös ilmaherruudesta käytäviin taisteluihin. Mallin ensilento oli 23. joulukuuta 1966.Crosby, s. 49. Konetyypin aktiivikäyttö Ranskan ilmavoimissa alkoi toukokuussa 1973, sen saatua sata koneyksilöä.Crosby, s. 48. Monesta muusta tuoteperheen jäsenestä poiketen, Mirage F1 on peräsimellinen nuolisiipinen ylätasokone. Muiden ollessa peräsimettömiä ja deltasiipisiä. Siitä huolimatta, että tämän konetyypin muotoilu oli toisista saman tuoteperheen koneista suuresti poikkeavaa, se kykeni aivan täysin vastaaviin lentoarvollisiin suorituksiin. Tätä tyyppiä ei voi verrata profiililtaan lähimpänä olevaan Dassault Étendardiin suorityskykynsä puolesta. Lakikorkeus oli tällä tyypillä 20 000 metriä ja huippunopeus 2,2 Machia (2 338 km/h). Koneen suihkumoottori on jälkipolttimella varustettu Snecma Atar 9K-50, jonka työntövoima on 49 kN. Konetyypin kiinteänä aseistuksena on kaksi keulaan asennettua 30 millimetrin DEFA 553 -tykkiäSharpe, s. 83–84.. Ulkopuolisissa ripustimissa on mahdollista kuljettaa aseistusta 4 000 kg. == Lähteet == * * ===Viitteet=== == Aiheesta muualla == *http://www.militaryfactory.com/aircraft/detail.asp?aircraft_id=231 *http://www.dassault-aviation.com/en/passion/aircraft/military-dassault- aircraft/mirage-f1/ Mirage F1 Luokka:Ranskalaiset hävittäjälentokoneet Luokka:1960-luvun hävittäjälentokoneet
Called to Rise

Called to Rise on yhdysvaltalaisen teknisen death metal -yhtyeen Oblivionin esikoisalbumi. Se julkaistiin omakustanteena 1. tammikuuta 2013, ja uudelleen sen julkaisi saman vuoden lokakuussa Unique Leader Records. Albumi sai erinomaisen vastaanoton. == Kappaleet == # # # # # # # # # # # === Ladattavan version bonuskappaleet === # * # # === Uudelleenjulkaisun bonuskappale === # * == Kokoonpano == * Ted O'Neill – kitara * Nick Vasallo – laulu, tuottaja * Beniko Orum – bassokitara * Luis Martinez – rummut * Victor Dods – kitara * Joe Ellis – kitara (sessio) * Zack Ohren – tuottaja, äänittäjä, miksaaja, masteroija == Arvostelut == * Metalsucks.net: http://www.metalsucks.net/2013/01/08/oblivion-are-called-to-rise-but-only-manage-to-stand-up/ * Metal Injection: 9/10 http://www.metalinjection.net/reviews/album-review-oblivion-called-to-rise * Deadrhetoric.com: 6.5/10 http://www.deadrhetoric.com/reviews/oblivion-called-to-rise-unique-leader/ == Aiheesta muualla == * == Lähteet == Luokka:Vuoden 2013 esikoisalbumit Luokka:Yhdysvaltalaiset tekniset death metal -albumit
Kymmenenmiehen talo

Kymmenenmiehen talo on Tampereella Hämeenkatu 27:ssä sijaitseva viisikerroksinen asuin- ja liiketalo, joka on valmistunut 1907. Jugendtyylisen talon suunnitteli arkkitehti Birger Federley. Talo sai nimensä sen rakennuttaneen kiinteistöyhtiön 10 osakkaan mukaan. Rakennus on suojeltu asemakaavalla vuonna 1993. == Lähteet == * Tältä näyttää Hämeenkadun arvotalo jättiremontin jälkeen – katso kuvagalleria, Aamulehden Moro-liite 23.5.2013 * Kuvakokoelmat.fi : Kymmenenmiehen talo, Näsinlinnankadun ja Hämeenkadun kulma * Koskesta voimaa -sivusto: Birger Federley (1874–1935) ===Viitteet=== Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Birger Federleyn suunnittelemat rakennukset Luokka:Nalkala
Georg Asp

Georg August Asp (25. elokuuta 1834 Vaasa – 25. huhtikuuta 1901 Helsinki) oli suomalainen anatomian professori ja voimistelunopetuksen uranuurtaja. Aspin vanhemmat olivat sotatuomari, hovioikeudenneuvos Carl Henrik Asp ja Sofia Wilhelmina Hellgren. Hän valmistui filosofian kandidaatiksi 1860, lääketieteen lisensiaatiksi 1865 ja lääketieteen ja kirurgian tohtoriksi 1861. Aspin väitöskirjan aihe oli Om missbildningar inom urogenitalapparaten vid klyfning af nedre bukväggen (1865). Vuonna 1867 hän julkaisi tutkimuksen Bidrag till kärn- och hjärtnervernas funktionslärä. Seuraavana vuonna Aspista tuli Helsingin yliopiston fysiologian dosentti ja 1869 anatomian, kun hän oli julkaissut maksan rakennetta koskevan tutkimuksen. Hän tutki myös sylkirauhasten mikroskooppista anatomiaa. Professorin arvo hänelle myönnettiin 1874 ja 1884 hänet nimitettiin yliopiston ensimmäiseksi anatomian professoriksi. Asp oli opettajana kiivas ruotsinmielinen, mikä aiheutti vaikeuksia suomenkielisille opiskelijoille. Hän toimi vaimonsa Mathilda Aspin (1840–1920) kanssa voimistelunopetuksen uranuurtajana Suomessa ja johti tämän kanssa Helsingissä sinne perustamaansa voimisteluopistoa 1868–1871. Siellä opetettiin myös naispuolisia voimistelunopettajiksi aikovia. Vuonna 1874 hän perusti vielä erillisen lääkintävoimistelulaitoksen. Aspin ja hänen puolisonsa (1865) Mathilda o.s. Wetterhofin poikia olivat kuvanveistäjä, taidemaalari ja monilahjakkuus Sigurd Wettenhovi-Aspa (1870–1946), insinööri ja arkkitehti Bertel Asp (1873–1936) sekä valtiotieteen tohtori, kauppakoulun johtaja ja päätoimittaja Thore Asp (1875–1947). == Lähteet == * * ==Aiheesta muualla== * * Viitattu 22.12.2013. * Om missbildningar inom uregenitalapparaten vid klyfning af nedra bukväggen (1865). (Viitattu 21.12.2013.) * Bildrag till ka̋rl- och hjertnerfvernas funktionslära (1867). (Viitattu 21.12.2013.) * Om de finare strukturförhållandena uti däggdjurslefvern (1869). (Viitattu 21.12.2013.) Luokka:Suomalaiset lääkärit Luokka:Keisarillisen Aleksanterin- Yliopiston professorit Luokka:Vuonna 1834 syntyneet Luokka:Vuonna 1901 kuolleet Luokka:Suomalaiset professorit Luokka:Suomalaiset professorin arvonimen saaneet
Marietta (Ohio)

Marietta on kaupunki Yhdysvalloissa, Ohion osavaltiossa. Se on Washingtonin piirikunnan keskus. Marietta on perustettu vuonna 1788. Se oli Luoteisterritorion ensimmäinen pysyvä asuinpaikka. Muskingumjoki yhtyy Ohiojokeen Mariettassa. Vuoden 2010 väestönlaskennassa Mariettan väkiluku oli 14 085. == Lähteet == == Aiheesta muualla == Luokka:Ohion kaupungit
Nicolas N’Koulou

Nicolas Alexis Julio N’Koulou Ndoubena (s. 27. maaliskuuta 1990) on kamerunilainen jalkapalloilija, pelipaikaltaan keskuspuolustaja. Hän on 184 senttimetriä pitkä. Hän edustaa Italian Serie A:ssa pelaavaa Torinoa. Ranskassa hän edusti kausina 2008–2011 Monacoa ja 2011–2016 Marseillea sekä kaudella 2016–2017 Lyonia. Hän lähti lainasopimuksella Torinoon elokuussa 2017 ja siirtyi Torinon omistukseen seuraavana kesänä. Hän on pelannut Ranskan Ligue 1:ssä 252 ottelua ja Italian Serie A:ssa 93 ottelua. Molemmissa liigoissa hän on tehnyt viisi maalia. Hänen kasvattajaseuransa on kamerunilainen Kadji Sports Academy. N’Koulou on pelannut Kamerunin maajoukkueessa 74 maaottelua vuosina 2008–2017. Hän teki maalin vuoden 2017 Afrikan-mestaruuskilpailujen karsinnoissa Etelä-Afrikkaa vastaan ja itse turnauksen loppuottelussa, jossa Kamerun voitti Egyptin 2–1. Hän on kuulunut Kamerunin maajoukkueeseen vuoden 2008 kesäolympialaisissa, vuosien 2010, 2015 ja 2017 Afrikan-mestaruuskilpailuissa sekä vuosien 2010 ja 2014 maailmanmestaruuskilpailuissa. == Lähteet == Luokka:Kamerunilaiset jalkapalloilijat Luokka:Jalkapallon Afrikan mestarit Luokka:Vuonna 1990 syntyneet Luokka:Elävät henkilöt
Dayton Contemporary Dance Company

Dayton Contemporary Dance Company (DCDC) on Daytonissa Ohiossa toimiva modernia tanssia esittävä tanssiseurue. Ohiolainen Jeraldyne Blunden perusti sen 1968, ja se on yksi suurimmista Yhdysvaltain tanssiseurueista New Yorkista länteen ja Chicagosta itään. Daytonilainen Jeraldyne Blunden perusti DCDC:n vuonna 1968 tuodakseen afroamerikkalaisen modernin tanssin yleisölle. Seurue kasvoi nopeasti ja sai taiteellista mainetta. Blunden rahoitti seurueen toimintaa tanssiopetuksesta saamillaan tuloilla. Ensimmäisten 20 vuoden ajan seurue pysyi kasassa, vaikka sillä ei varsinaisesti ollut kunnollista liikemallia. Se joutui kuitenkin vaikeuksiin 1990-luvulla, kun monet sen tukijoista vetivät rahojaan pois. DCDC alkoi tehdä yhteistyötä konsulttiyrityksen kanssa ja pystyi sen tuella kääntämään taloutensa voitolliseksi. Vuonna 1997 tehdyn suunnitelman ansiosta seurue teki voittoa vuonna 1999. DCDC:n repertuaariin kuuluu monien maailmanlaajuisesti tunnettujen koreografien teoksia. Vuonna 1988 DCDC oli yksi neljästä tanssiseurueesta, jotka American Dance Festival valitsi osallistumaan projektiin, joka käsitteli afroamerikkalaista perinnettä amerikkalaisessa modernissa tanssissa. Tämän jälkeen seurue on vieraillut jokaisessa Yhdysvaltain osavaltiossa ja tehnyt vierailuja muun muassa Venäjälle, Saksaa, Ranskaan, Puolaan, Etelä-Koreaan, Bermudalle, Kanadaan ja Chileen. == Lähteet == == Aiheesta muualla == *Kotisivut Luokka:Yhdysvaltalaiset tanssiryhmät Luokka:Dayton Luokka:Nykytanssiryhmät
Tanskansalmen taistelu

Tanskansalmen taistelu oli toisessa maailmansodassa Saksan ja Yhdistyneen kuningaskunnan Tanskansalmessa käymä meritaistelu, jossa kohtasivat Saksan taistelulaiva Bismarck ja Prinz Eugen sekä Britannian HMS Hood ja HMS Prince of Wales. Taistelussa Bismarck upotti HMS Hoodin ja vaurioitti Prince of Walesia. HMS Hoodin miehistöstä selvisi taistelussa vain kolme ja 1 428 muu miehistön jäsentä menehtyi. Prinz Eugen selvisi taistelusta vaurioitta. Bismarck joutui taistelun seurauksena keskeyttämään alkuperäisen tehtävänsä, kun sen polttoainetankit olivat vaurioituneet, ja lopulta se upposi kolme päivää myöhemmin, kun brittilaivasto oli saanut sen kiinni. == Taistelu == County-luokan raskas risteilijä HMS Suffolkin (komentaja Robert Ellis) tutka sai havainnon Bismarckista 23. toukokuuta. Sen jälkeen risteilijät Suffolk ja Norfolk seurasivat Bismarckia tutkan avulla. Britit lähettivät laivastonsa ylpeyden, taisteluristeilijä HMS Hoodin (vara-amiraali Lance Holland/kommodori Ralph Kerr) ja keskeneräisen taistelulaivan HMS Prince of Wales (kommodori John C Leach) pysäyttämään Bismarckin etenemisen. Alukset kohtasivat toisensa 24. toukokuuta Tanskansalmessa Grönlannin ja Islannin välisellä merialueella. HMS Hood aloitti taistelun ampumalla kohti Prinz Eugenia, jota mahdollisesti erehtyi luulemaan Bismarckiksi, ja Bismarck vastasi tuleen. Alusten välillä käytiin vain kolmen minuutin mittainen taistelu, jonka voittajaksi Bismarck selvisi. Sen ampuma kranaatti osui suoraan läpi Hoodin ohuen kannen ajopanosvarastoon ja räjähdyksen voimasta katkennut laiva upposi parissa minuutissa.Tamelander & Zetterling 2005, s. 201–203 Hoodin 1 418 hengen miehistöstä vain kolme jäi henkiinKennedy s.93 ja pelastettiin myöhemmin vedestä. Upotettuaan Hoodin molemmat saksalaisalukset suuntasivat tulen kohti Prince of Walesia, joka onnistui pahoin vaurioituneena irtautumaan taistelusta ja liittymään Suffolkin ja Norfolkin seuraan. Tappion jälkeen Bismarckin tuhoamisesta tuli briteille pakkomielle.Tamelander & Zetterling 2005, s. 215–216 Bismarckiin osui muutama tykin ammus, joista yksi muodostui tärkeäksi. Se osui keulan öljytankkeihin, päästi merivettä öljyn sekaan ja öljyä mereen sekä tuhosi venttiilit, joiden kautta öljyä olisi voitu käyttää.Tamelander & Zetterling 2005, 219 Bismarck alkoi jättää öljyvanaa ja ennen kaikkea öljy oli nyt niin vähissä, että laivan oli pakko suunnata Ranskaan korjattavaksiKennedy s. 98. ==Lähteet== * * ===Viitteet=== Luokka:Toisen maailmansodan meritaistelut Luokka:Vuoden 1940 sotahistoria Luokka:Pohjoinen jäämeri Luokka:Ison-Britannian laivastohistoria Luokka:Yhdistyneen kuningaskunnan taistelut Luokka:Yhdistynyt kuningaskunta toisessa maailmansodassa Luokka:Saksan taistelut Luokka:Saksan sotahistoria 1939–1945 Luokka:Kriegsmarine
Yngve Pacius

Yngve Evert Pacius (14. kesäkuuta 1886 Raahe – 28. elokuuta 1962 Helsinki) oli suomalainen liikemies ja kilpapurjehtija. Hän purjehti 1920-luvulla menestyksekkäästi 30m2 saaristoristeilijällä Svanevit sekä Suomen että Ruotsin vesillä. Vuonna 1928 hän voitti Sandhamnin regatan 8mR Sphinxin ruorissa. Vuoden 1936 kesäolympialaisissa hän purjehti Kielissä seitsemänneksi Curt Mattsonin Kutosella Lyn. Vuonna 1939 hän ohjasi Antti Wihurin Wire-Kutosta Kultapokaali-purjehduksissa Helsingissä ja tuli toiseksi. Pacius toimi monta vuotta purjehdustoimittajana Helsingin sanomalehdissä.Uppslagsverket i Finland - Yngve Pacius Hän kirjoitti kirjan Purjehdusmuistelmia vuonna 1945 (Ruots. Segling och seglare). ==Lähteet== Luokka:Suomalaiset liikemiehet Luokka:Suomalaiset kilpapurjehtijat Luokka:Vuonna 1886 syntyneet Luokka:Vuonna 1962 kuolleet
Ahmad Zein

Ahmad Zein (; s. 1968 Hodeida) on jemeniläinen kirjailija. Hän aloitti kirjallisen uransa vuonna 1997. Hänen tuotantoonsa kuuluu kaksi novellikokoelmaa ja kaksi romaania. Hän muutti Saudi-Arabiaan, jossa hän on toiminut Al-Hayat-lehden kulttuuritoimittajana Riadin toimistossa.Banipal: Ahmad Zein == Lähteet == Luokka:Jemeniläiset kirjailijat Luokka:Vuonna 1968 syntyneet Luokka:Elävät henkilöt
Sandusky

Sandusky on 215 kilometriä pitkä joki Ohion osavaltiossa Yhdysvalloissa. Se alkaa kahden puron yhtymäkohdasta Crawfordin piirikunnassa, virtaa ensin 70 kilometriä itään seuraillen reunamoreenia ja kääntyy sitten pohjoiseen kohti Eriejärveä. Se virtaa Tiffinin ja Fremontin kaupunkien läpi ennen laskemistaan Sandusky Bayhin. Sandusky on suosittu kalastusjoki. Valkosilmäkuha nousee siihen keväällä ja sen jälkeen seuraavat Morone-suvun kalat ja pikkubassit. Vuonna 2013 joesta löydettiin luontaisesti lisääntyvä ruohokarppikanta. Tämän haitallisen vieraslajin pelätään uhkaavan joen luonnollista kalakantaa. == Lähteet == == Aiheesta muualla == Luokka:Ohion joet Luokka:Saint Lawrencen vesistö
Yusuf Abu Rayya

Yusuf Abu Rayya (1955–2009) oli egyptiläinen kirjailija. Hänen tuotantoonsa kuuluu kuusi novellikokoelmaa, viisi romaania ja seitsemän lastenkirjaa. Hän kuului Kansainvälisen Penin Egyptin-haaran johtokuntaan. Vuonna 2005 hän sai Naguib Mahfouz -mitalin.Banipal: Yusuf Abu Rayya Rayya opiskeli journalismia Kairon yliopistossa ja valmistui vuonna 1977. Hän toimi lyhyesti journalistina ennen luovaan kirjoittamiseen siirtymistään. Hänen ensimmäinen novellikokoelmansa julkaistiin vuonna 1985 ja ensimmäinen romaaninsa 1989. Hän kuoli maksasyöpää sairastettuaan.Daily News Egypt: Novelist Youssef Abou Rayya passes away == Lähteet == Luokka:Egyptiläiset kirjailijat Luokka:Vuonna 1955 syntyneet Luokka:Vuonna 2009 kuolleet
Suomen Pankin talo (Tampere)

Suomen Pankin talo on Tampereella Hämeenkadun ja Hatanpään valtatien kulmauksessa sijaitseva 7-kerroksinen liike- ja toimistotalo, joka valmistui vuonna 1943. Talon on suunnitellut arkkitehti Harry W. Schreck. Suomen Pankin talon rakennustyöt alkoivat syyskuussa 1940, mutta jatkosodan alkamisen vuoksi työt viivästyivät niin, että talo valmistui vasta talvella 1943. Talon paikalla sijaitsi aiemmin Scheelen apteekki, joka oli apteekkari Amil Schéelen 1890-luvun alussa rakennuttama puutalo. Taloon sijoittui Suomen Pankin Tampereen-konttorin lisäksi Yleisradion Tampereen studio, Aero Oy:n matkatoimisto sekä talon kattokerrokseen Alkon Kansanravintolat Oy:n Hämeensilta-ravintola. Talossa oli sen valmistuessa ajankohtaan nähden hyvin nykyaikainen ilmastointijärjestelmä. Suomen Pankin talon julkisivut on verhoiltu vaaleanpunertavilla Kurun graniittilaatoilla, katutason seinät Vehmaan punaisella graniitilla ja pankkisalin sisäänkäynnin ympäristö Jyväskylän mustalla graniitilla. Julkisivussa on Gunnar Finnen tekemä kylväjää ja sadonkorjaajaa esittävä korkokuva. Ylintä kattokerrosta laajennettiin vuonna 1965, jolloin sinne tehtiin muun muassa näköalaikkunat. Suomen Pankki myi talon vuonna 2012 yksityiselle kiinteistösijoittajalle ja pankin Tampereen-konttorin toiminta päättyi saman vuoden lopulla. Suomen Pankin talon rakennustyömaa on yhtenä tapahtumapaikkana Hannu Salaman romaanin Siinä näkijä missä tekijä jatkosodan aikaan sijoittuvissa kuvauksissa. Hannu Salaman isä, sähköasentaja Sulo ”Santtu” Salama, oli ollut vuonna 1942 mukana rakennustöissä, ja Tampereen sosialidemokraattisen nuorisoseuran vastarintaryhmässä mukana ollut Sakari Selin (romaanin Reino Tammelund) kuului hänen työporukkaansa. == Lähteet == * Koskesta voimaa -sivusto: Suomen Pankin talo * Julkiset veistokset ja monumentit Tampereella: Gunnar Finne * Suomen Pankki myi konttorikiinteistöjä Tampereella ja Kuopiossa, Taloussanomat 15.10.2012 * Kronikka: Totta ja tarua Pispalan vastarinnasta, Aamulehti 11.2.2012 == Aiheesta muualla == * Arkkitehdit Harry Schreck ja Dag Englund saavat jakaa keskenään I ja II palkinnon Suomen pankin Tampereelle rakennettavan uudisrakennuksen luonnospiirustuskilpailussa, Aamulehti, 22.08.1939, nro 224, s. 1, Kansalliskirjaston digitaaliset aineistot Luokka:Tampereen liikerakennukset Luokka:Kyttälä
Tšekkiläinen kultajuovainen kana

Tšekkiläinen kultajuovainen kana on kanarotu, joka on peräisin Tšekistä. Ensimmäinen maininta niistä on vuodelta 1205, jolloin Tanskan Valdemar II Sejr sai avioituessaan Tšekin prinsessa Margaret Böömilaisen kanssa häälahjaksi parven tšekkiläisiä kanoja. Tšekkiläinen kultajuovainen kana on siro mutta ryhdikäs ja voimakas kanarotu. Kanasta on useita eri värejä kuten kultajuovainen, peltopyyn kaltainen, kultainen, hopeinen, hopeajuovainen, musta ja mustavalkoinen. Kukko painaa noin 2,3–2,8 kg ja kana noin 2–2,5 kg. Kana munii noin 150–190 munaa vuodessa. == Lähteet == Luokka:Kanarodut
Fremont (Ohio)

Fremont (aiemmin Lower Sandusky) on kaupunki Yhdysvalloissa, Ohion osavaltiossa. Se on Sanduskyn piirikunnan suurin kaupunki ja hallinnollinen keskus. Vuoden 2010 väestönlaskennassa Fremontin väkiluku oli 16 734. Yhdysvaltain presidentti Rutherford B. Hayes vietti lapsuutensa Fremontissa,http://www.history.com/topics/us-presidents/rutherford-b-hayes minkä vuoksi kaupungissa sijaitsee Hayesin presidentin kirjasto.http://www.rbhayes.org/about-us/our-history/ == Lähteet == == Aiheesta muualla == Luokka:Ohion kaupungit
Alkulukufunktio

Alkulukufunktio on matematiikan funktio, jolla lasketaan reaalilukua x pienempien tai yhtäsuurten alkulukujen lukumäärää.A table of prime counts pi(x) to 1e16 Funktion merkintä on \scriptstyle\pi(x) (Kaavassa π(x) ei viitata lukuun π.) == Historiaa == 1700-luvulla löysivät Gauss ja Legendre että : x/\operatorname{ln}(x)\\! on hyvä approksimaatio alkulukufunktiolle; tarkemmin, :\lim_{x\rightarrow\infty}\frac{\pi(x)}{x/\operatorname{ln}(x)}=1.\\! Tämä lauseke tunnetaan alkulukulauseena; se todistettiin 1800-luvun lopulla oikeaksi. Väite voidaan kirjoittaa yhtäpitävästi muodossa \lim_{x\rightarrow\infty}\frac{\pi(x)}{\operatorname{li}(x)}=1, jossa \operatorname{li}(x)on logaritminen integraalifunktio. == Littlewoodin lause == John Littlewood todisti 1914 että on olemassa mielivaltaisen suuria lukuja x, joille :\pi(x)>\operatorname{li}(x) +\frac13\frac{\sqrt x}{\log x}\log\log\log x ja mielivaltaisen suuria lukuja x, joille :\pi(x)<\operatorname{li}(x) -\frac13\frac{\sqrt x}{\log x}\log\log\log x. Tästä seuraa että erotuksen π(x) − li(x) merkki vaihtuu äärettömän usein. == Riemannin hypoteesi == Riemannin hypoteesi on ekvivalentti seuraavaan kaavaan: \pi(x) = \operatorname{li}(x) + O(\sqrt{x} \log{x}). Riemannin hypoteesi siis antaisi alkulukufunktion antamalle arviolle alkulukujen määrästä huomattavasti nykyistä tiukemmat virherajat. == Lähteet == Luokka:Analyyttinen lukuteoria
Sinan Antoon

Sinan Antoon (s. 1967 Bagdad) on irakilainen kirjailija, runoilija, kielenkääntäjä sekä elokuvaohjaaja ja -tuottaja. Hän muutti Persianlahden sodan jälkeen Yhdysvaltoihin, jossa hän sai arabialaisessa kirjallisuudessa filosofian tohtorin arvon Harvardin yliopistosta. Hänen runojaan ja artikkeleitaan on julkaistu arabiaksi ja englanniksi lukuisissa lehdissä. Hän on kirjoittanut kaksi arabiankielistä runokokoelmaa ja on lisäksi romaanikirjailija. Hänen teoksiaan on käännetty englanniksi, italiaksi, saksaksi, portugaliksi ja norjaksi.Banipal: Sinan Antoon Antoon on kääntänyt muun muassa Mahmud Darwishin teoksia ja saanut tästä Penin käännöspalkintoehdokkuuden (2004). Vuonna 2003 Antoon palasi Irakiin tuottamaan ja ohjaamaan dokumenttia irakilaisten elämästä Saddam Husseinin ajan jälkeen. Antoon on opettanut arabialaista kirjallisuutta New Yorkin yliopistossa vuodesta 2005. == Lähteet == Luokka:Irakilaiset kirjailijat Luokka:Irakilaiset runoilijat Luokka:Arabiankieliset runoilijat Luokka:Irakilaiset elokuvaohjaajat Luokka:Vuonna 1967 syntyneet Luokka:Elävät henkilöt
Northfield Park

Northfield Park on hevoskilpa-ajorata Northfieldissä Yhdysvaltain Ohion osavaltiossa lähellä Clevelandin kaupunkia. Northfieldin 806 metrin pituisella radalla kilpaillaan ympäri vuoden neljä kertaa viikossa (marras-joulukuussa viisi). Sen lisäksi radalla järjestetään vedonlyöntiä suoralähetyksistä vuoden jokaisena päivänä paitsi joulupäivänä. Radan päätapahtuma on Battle of Lake Erie, jota seuraa vuosittain liki 10 000 katsojaa. Battle of Lake Erie on suurin Pohjois-Amerikan peitsareiden avoin kilpailu. Northfield Parkilla on Ohion ainoa etävetokeskus Cedar Downs Sanduskyssa. Se kuului aiemmin toledolaiselle Raceway Parkille. == Historia == Northfield Parkin paikalla sijaitsi vuonna 1934 valmistunut Sportsman Park, josta aiottiin alun perin koirakilpailurataa englanninvinttikoirille. Suunnitelma koiraradasta ei toteutunut, ja Sportsman Park myytiin. Siitä tehtiin pienoisautojen kilparata ja sillä ajettiin kaksikymmentä vuotta kunnes kiinnostus lajiin hupeni. Vuonna 1956 Sportsfield purettiin uuden hevosradan tieltä. Northfield Parkin rakennutti ja omisti läheisen Grandview Racewayn omistaja sekä eräs Ohion tärkeimmistä amerikanravurien kasvattajista Walter J. Michael laajentamaan kilpailukautta. Uusi rata avattiin 23. elokuuta 1957. Se oli Painesville Racewayn ja Grandview Racewayn jälkeen kolmas kilpa-ajorata koillisessa Ohiossa. Sittemmin muut kaksi rataa on suljettu. Vuonna 1972 clevelandilainen Carl Milstein osti radasta osuuden. Carl Milsteinin kuoltua vuonna 1999 radan hallinta siirtyi hänen pojalleen Brock Milsteinille. Nuoremman Milsteinin ja radan toiminnanjohtaja Tom Aldrichin tavoitteena Northfield Parkin suhteen on painottaa sen kilpailutoimintaa mutta tarjota myös suoralähetysveikkaajille mahdollisimman miellyttävät tilat. Norhfield Parkissa juostiin kilpaa 220 päivänä vuodessa vuoteen 2005 asti, jolloin Ohio State Racing Commission määräsi sen vähentämään kilpailupäiviä 204:n. Sittemmin kilpailupäiviä on lisätty hieman. Vastauksena kiristyvään kilpailuun vedonlyöjistä Northfield Park on uudistanut tilojaan yli 13 miljoonalla dollarilla vuoden 1996 jälkeen. Vuonna 2008 radalle avattiin uudet ravintola Trackside Loung ja baari Sportsbar terasseineen. == Lähteet == == Aiheesta muualla == *Northfield Park, viralliset kotisivut *Casino City – Northfield Park Racetrack and Microbrewery Luokka:Yhdysvaltain raviradat Luokka:Yhdysvaltain kasinot Luokka:Ohion urheilupaikat Luokka:Ohion hevosurheilu
Ohion senaatti

Ohion senaatti on Ohion osavaltion parlamentin ylähuone. Se perustettiin 1802, kun Ohiosta tehtiin Yhdysvaltain osavaltio. Ensimmäinen senaatti kokoontui Chillicothessa, ja sen puhemies oli vapaussodan veteraani Nathaniel Massie. Ensimmäisessä senaatissa oli 14 senaattoria. Ohion toinen perustuslaki kirjattiin 1851. Sen myötä perustettiin Ohion varakuvernöörin virka, jonka haltija valvoisi senaattia. Ohion ensimmäinen varakuvernööri oli William Medill. Nykyisen muotonsa senaatti sai 1967, jolloin senaatista tehtiin 33-jäseninen. Senaatin johtaja nimitettiin puheenjohtajaksi. Ohion senaatin jäsenet valitaan 33 vaalipiiristä. Piirit ovat maantieteellisesti eri kokoisia, ja niiden koko vaihtelee kaupungin osista useiden piirikuntien laajuisiin kokonaisuuksiin. Jokainen senaattori kuitenkin edustaa noin 344 000 äänestäjää. Senaattorit voivat istua maksimissaan kaksi neljän vuoden kautta. == Lähteet == == Aiheesta muualla == *Senaatin kotisivut Senaatti Luokka:Yhdysvaltain osavaltioparlamentit Luokka:Ylähuoneet
Filip Flisar

Filip Flisar (s. 28. syyskuuta 1987 Maribor) on slovenialainen freestylehiihtäjä, skicrossin maailmanmestari ja maailmancupin kokonaisvoittaja (freestyle). Hän kilpaili aiemmin alppihiihdossa (alppihiihto). Hän edustaa seuratasolla SK Branik Mariboria. Flisar voitti skicrossin maailmanmestaruuden Kreischbergissä 2015. Hän sijoittui samassa lajissa viidenneksi Voss-Myrkdalenin MM-kilpailuissa 2013, kuudenneksi Sotšin olympialaisissa 2014, kahdeksanneksi Vancouverin olympialaisissa 2010 ja 11:nneksi Deer Valleyn MM-kilpailuissa 2011. Flisar voitti skicrossin maailmancupin kaudella 2011–2012. Hän voitti kauden aikana Alpe d'Huez'n, Bischofswiesenin ja Grindelwaldin osakilpailut sekä sijoittui toiseksi Branäsissa. Freestylen maailmancupin kokonaiskilpailussa hän oli viides. Seuraavalla kaudella hän sijoittui skicrossin maailmancupissa kuudenneksi voitettuaan Telluriden kilpailun ja oltuaan toinen Les Contamines'sa. Kaudella 2014–2015 hän oli toinen Tegernseessä. Hän sijoittui kaudella 2015–2016 toiseksi Val Thorensissa ja kolmanneksi Montafonissa. Flisar sijoittui alppihiihdon nuorten MM-kilpailuissa 2007 syöksylaskussa kuudenneksi ja supersuurpujottelussa kahdeksanneksi. == Lähteet == Luokka:Slovenialaiset freestylehiihtäjät Luokka:Slovenialaiset alppihiihtäjät Luokka:Vuonna 1987 syntyneet Luokka:Elävät henkilöt